**บทที่ 1**

**บทนำ**

## ที่มาและความสำคัญของปัญหา

บริษัทรอยเตอร์ส ซอฟต์แวร์ (ประเทศไทย) จำกัด (มหาชน) เป็นองค์กรที่มีการนำเทคโนโลยีทางด้านไอที และการสื่อสารสมัยใหม่มาประยุกต์ใช้กับธุรกิจของตนเองอย่างกว้างขวาง โดยเฉพาะอย่างยิ่งการมีศูนย์พัฒนาซอฟต์แวร์เป็นของตนเอง ทำให้รอยเตอร์สามารถผลิตซอฟต์แวร์คุณภาพสูง เพื่อใช้ภายในองค์กร และยังจัดทำธุรกิจการบริการเผยแพร่ข้อมูลสารสนเทศหรือข้อมูลที่ได้รับการวิเคราะห์และประมวลผลแล้วแก่สาธารณะ โดยมีการแบ่งข้อมูลไว้ทั้งหมด 4 ประเภท ได้แก่ ข่าวและการศึกษา (Intellectual Property and Science) กฎหมาย (Legal) ภาษีและบัญชี (Tax and Accounting) และการเงินและความเสี่ยง (Finance and Risk)

อันเป็นข้อมูลเกี่ยวกับการลงทุนและการตลาด ซึ่งบริษัท รอยเตอร์ซอฟแวร์ (ประเทศไทย) จำกัด จะทำหน้าที่พัฒนาซอฟท์แวร์สำหรับรองรับข้อมูลทางด้านนี้ วิเคราะห์ ประมวลผล และแสดงผลลัพธ์แก่ลูกค้าในรูปแบบต่างๆผ่านทางหลากหลายโปรแกรม อาทิเช่น โปรแกรมทอมสัน รอยเตอร์ ไอค่อน (Thomson Reuters Eikon) โปรแกรมเอฟเอ็กซ์ เทรดดิ้ง (Thomson Reuters FX Trading) และโปรแกรมเอ็มซีเอ (Thomson Reuters MCA) เป็นต้น ซึ่งในแต่ละโปรแกรมจะได้รับการปรับปรุงรุ่นของโปรแกรมให้มีประสิทธิภาพและลดความผิดพลาดอยู่เสมอ อีกทั้งยังมีส่วนเสริมที่ผู้ใช้ในแต่ละพื้นที่สามารถเลือกติดตั้งได้ด้วยตนเอง จึงทำให้มีโปรแกรมเดสก์ท็อปดีพลอยเมนท์ที่คอยควบคุมการให้บริการ

โดยที่โปรแกรมนี้ในปัจจุบันจะควบคุมเฉพาะโปรแกรมไอค่อนเพียงโปรแกรมเดียวเท่านั้น จึงทำให้ผลิตภัณฑ์อื่นๆ มีความลำบากในการควบคุมรุ่นและส่วนเสริมอยู่ จึงได้พัฒนาโปรแกรมเดสก์ท็อปดีพลอยเมนท์เพิ่มเติม เพื่อให้รองรับกับผลิตภัณฑ์ใหม่ๆ ของบริษัทได้มากขึ้น จะส่งผลให้บริษัทสามารถให้บริการลูกค้าได้ดียิ่งขึ้น

* 1. **วัตถุประสงค์ของงานวิจัย**

1.2.1) เพื่อให้โปรแกรมเดสก์ท็อปดีพลอยเมนท์ รองรับผลิตภัณฑ์ FXT และ MCA รวมไปถึงผลิตภัณฑ์อื่นๆ ในอนาคตของบริษัท

1.2.2) เพื่อลดต้นทุนในการสร้างโปรแกรมใหม่ โดยทำการต่อยอดจากโปรแกรมเดิมที่มีอยู่แล้ว และประหยัดทรัพยากรของเซิร์ฟเวอร์

1.2.3) เพื่ออำนวยความสะดวกให้พนักงานที่อยู่ในทีมพัฒนาซอฟต์แวร์ทีมอื่นที่มีความต้องการใช้โปรแกรมนี้

1.2.4) เพื่อให้การดูแลผลิตภัณฑ์ของลูกค้า ทำได้ง่ายขึ้น

**1.3 ขอบเขตของงานวิจัย**

1.3.1) โปรแกรมสามารถจำแนกผลิตภัณฑ์ตามที่ผู้ใช้ต้องการได้อย่างถูกต้อง

1.3.2) โปรแกรมสามารถตรวจสอบการได้รับอนุญาตของผู้ใช้แต่ละคน ในการเข้าถึง

แต่ละผลิตภัณฑ์ได้อย่างถูกต้อง

1.3.3) โปรแกรมสามารถสร้างกลุ่มเพื่อแยกผู้ใช้ได้ โดยกลุ่มที่สร้างใช้ได้ในผลิตภัณฑ์นั้นๆ

เท่านั้น

1.3.4) ผู้ที่ใช้โปรแกรมในตำแหน่ง Admin สามารถกำหนดบทบาทให้กับผู้ใช้รายอื่นได้

1.3.5) ผู้ที่ใช้โปรแกรมในตำแหน่ง Admin สามารถ เพิ่ม แก้ไข ปรับปรุง รายละเอียดของ

รุ่นและส่วนเสริมของผลิตภัณฑ์ได้

* 1. **วิธีการดำเนินการโครงงาน**

1.4.1) สอบถามความต้องการของผู้ใช้งานระบบ และวิธีใช้งานระบบ

1.4.2) ทดลองใช้งานระบบ เพื่อให้มีความเข้าใจมากขึ้น

1.4.3) ทำการแก้ไขและเพิ่มฟังก์ชันการใช้งานโปรแกรมให้ตรงกับความต้องการของผู้ใช้งาน

1.4.4) ทดสอบการใช้งานโปรแกรม หากเกิดข้อผิดพลาดขึ้นจะต้องทำการแก้ไข และทดสอบการใช้งานโปรแกรมอีกครั้ง

1.4.5) ส่งมอบโปรแกรมให้แก่ผู้ใช้งาน และอัพโหลดขึ้นเซิร์ฟเวอร์

* 1. **ประโยชน์ที่คาดว่าจะได้รับ**

ประโยชน์ที่คาดว่าจะได้รับ สามารถจำแนกออกเป็น 2 ส่วน คือ

1.3.1) ประโยชน์ต่อตนเอง

1) ได้เรียนรู้เกี่ยวกับภาษา C# และการใช้งานโปรแกรม Visual Studio

2) ได้เรียนรู้เกี่ยวกับสถาปัตยกรรม Windows Communication

Foundation (WCF)

3) ได้เรียนรู้เทคโนโลยีต่างๆ ที่ใช้ในการสร้างเว็บไซต์ เช่น เจคิวรี่, เอแจ็กซ์

4) ได้เรียนรู้การพัฒนาซอฟท์แวร์อย่างมีระบบ และการทำงานเป็นทีม

5) ได้ประสบการณ์ในการทำงานจริง และทราบถึงข้อเสียของตนเอง

1.3.2) ประโยชน์ต่อองค์กร

1) สามารถจัดการรุ่นและส่วนเสริมของผลิตภัณฑ์ FXT และ MCA ได้เช่นเดียวกับ

ผลิตภัณฑ์ Eikon

2) สามารถให้บริการลูกค้าได้เร็วขึ้น และมีประสิทธิภาพมากขึ้น

3) องค์กรสามารถลดการใช้ทรัพยากรลงได้ เพราะใช้โปรแกรมเดียวในการควบคุม