**หัวข้อปริญญานิพนธ์** การปรับปรุงระบบบริหารจัดการผลิตภัณฑ์บนเดสก์ท็อป

IMPROVEMENT OF DESKTOP DEPLOYMENT PORTAL

**นักศึกษา** นายเอกชาติ บุญช่วย **รหัสนักศึกษา** 56050430

**ปริญญา** วิทยาศาสตร์บัณฑิต

**สาขาวิชา** วิทยาการคอมพิวเตอร์

**อาจารย์นิเทศ** 1. ผศ.กฤษฎา บุศรา

2. อ.วิสันต์ ตั้งวงษ์เจริญ

ผู้นิเทศงาน คุณวีรยุทธ อินทร

**สถานประกอบการ** บริษัทรอยเตอร์ส ซอฟต์แวร์ (ประเทศไทย)

**บทคัดย่อ**

โครงงานฉบับนี้นำเสนอการปรับปรุงและเพิ่มประสิทธิภาพให้กับโปรแกรมเดสก์ท็อป ดีพลอยเมนท์พอร์ทัล โดยโปรแกรมนี้จะควบคุมการให้บริการการปรับรุ่นและส่วนเสริมต่างๆ ของผลิตภัณฑ์ซอฟต์แวร์ที่ถูกสร้างโดยบริษัทรอยเตอร์ส ซอฟต์แวร์ (ประเทศไทย) จำกัด (มหาชน) แต่เนื่องด้วยโปรแกรมเดสก์ท็อปดีพลอยเมนท์พอร์ทัล ในปัจจุบันสามารถรองรับได้เพียงผลิตภัณฑ์เดียวคือ ผลิตภัณฑ์ไอค่อน (Eikon) จึงมีการพัฒนาและปรับปรุงแก้ไขโปรแกรมนี้ให้รองรับผลิตภัณฑ์ซอฟต์แวร์ในเบื้องต้นเพิ่มขึ้น 2 ผลิตภัณฑ์ คือ ผลิตภัณฑ์เอฟเอ็กซ์ เทรดดิ้ง (FX Trading) และผลิตภัณฑ์แมชชิ่งเครดิตแอดมินนิสเตรชั่น (Matching Credit Administration) โดยจากเดิมผลิตภัณฑ์ทั้งสองจะถูกส่งให้ลูกค้าผ่านทางแผ่นซีดี และเมื่อมีการอัพเดตจะแจ้งเตือนผ่านทางอีเมล ส่งผลให้ลูกค้าที่ไม่ได้ตรวจสอบอีเมลเป็นระยะเวลานานจะไม่ได้รับการปรับรุ่นผลิตภัณฑ์ จึงได้พัฒนาโปรแกรมนี้เพิ่มขึ้น เพื่อให้บริษัทสามารถประหยัดต้นทุน ทรัพยากร และเพิ่มความพึงพอใจแก่ลูกค้า โดยไม่ต้องสร้างโปรแกรมขึ้นมาใหม่ และโปรแกรมนี้ยังสามารถรองรับผลิตภัณฑ์อื่นๆของบริษัทได้ เพียงแค่เพิ่มข้อมูลของผลิตภัณฑ์ลงในฐานข้อมูล ซึ่งโปรแกรมเดสก์ท็อปดีพลอยเมนท์พอร์ทัลพัฒนาโดยภาษาซีชาร์ป เฮชทีเอ็มแอล จาว่าสคริปต์ และใช้ออราเคิลเอสคิวแอลเป็นระบบจัดการฐานข้อมูล