**บทที่ 1**

**บทนำ**

## ที่มาและความสำคัญของปัญหา

บริษัทรอยเตอร์ส ซอฟต์แวร์ (ประเทศไทย) จำกัด (มหาชน) เป็นองค์กรที่มีการนำเทคโนโลยีทางด้านไอที และการสื่อสารสมัยใหม่มาประยุกต์ใช้กับธุรกิจของตนเองอย่างกว้างขวาง โดยเฉพาะอย่างยิ่งการมีศูนย์พัฒนาซอฟต์แวร์เป็นของตนเอง ทำให้รอยเตอร์สามารถผลิตซอฟต์แวร์คุณภาพสูง เพื่อใช้ภายในองค์กรและจัดจำหน่ายแก่ลูกค้า อีกทั้งยังจัดทำธุรกิจการบริการเผยแพร่ข้อมูลสารสนเทศหรือข้อมูลที่ได้รับการวิเคราะห์และประมวลผลแล้วแก่สาธารณะ โดยมีการแบ่งข้อมูลไว้ทั้งหมด 4 ประเภท ได้แก่ ข่าวและการศึกษา (Intellectual Property and Science) กฎหมาย (Legal) ภาษีและบัญชี (Tax and Accounting) และการเงินและความเสี่ยง (Finance and Risk)

ซึ่งบริษัท รอยเตอร์ส ซอฟต์แวร์ (ประเทศไทย) จำกัด จะทำหน้าที่พัฒนาซอฟท์แวร์สำหรับรองรับข้อมูลทางด้านนี้ วิเคราะห์ ประมวลผล และแสดงผลลัพธ์แก่ลูกค้าในรูปแบบต่างๆผ่านทางหลากหลายโปรแกรม อาทิเช่น โปรแกรมทอมสัน รอยเตอร์ ไอค่อน (Thomson Reuters Eikon) โปรแกรมเอฟเอ็กซ์ เทรดดิ้ง (Thomson Reuters FX Trading : FXT) และโปรแกรมช่วยตรวจสอบเครดิต (Thomson Reuters Matching Credit Administrator : MCA) เป็นต้น ซึ่งในแต่ละโปรแกรมจะได้รับการปรับปรุงรุ่นของโปรแกรมให้มีประสิทธิภาพ ลดความผิดพลาด และรักษาความปลอดภัยของข้อมูลอยู่เสมอ อีกทั้งยังมีส่วนเสริม (Add-on) ที่ผู้ใช้สามารถติดตั้งได้ ซึ่งจะแตกต่างกันไปตามเงื่อนไขต่างๆ จึงทำให้การควบคุมมีความยุ่งยาก

ดังนั้นจึงมีระบบเดสก์ท็อปดีพลอยเมนท์พอทัล (Desktop Deployment Portal) ที่คอยควบคุมการให้บริการ โดยที่ในปัจจุบันสามารถควบคุมผลิตภัณฑ์ไอค่อนเพียงได้เพียงผลิตภัณฑ์เดียวเท่านั้น จึงทำให้ผลิตภัณฑ์อื่นๆ ยังมีความลำบากในการควบคุมอยู่ จึงได้พัฒนาระบบเดสก์ท็อปดีพลอยเมนท์พอทัลเพิ่มเติม เพื่อให้รองรับกับผลิตภัณฑ์ใหม่ๆ ของบริษัทได้ จะช่วยให้บริษัทสามารถประหยัดทรัพยากร และสามารถดูแลลูกค้าได้ดียิ่งขึ้น

* 1. **วัตถุประสงค์ของงานวิจัย**

1) เพื่อให้ระบบเดสก์ท็อปดีพลอยเมนท์ รองรับผลิตภัณฑ์ FXT และ MCA รวมไปถึงผลิตภัณฑ์อื่นๆ ในอนาคตของบริษัท

2) เพื่อลดต้นทุนในการสร้างระบบใหม่ โดยทำการพัฒนาต่อยอดจากระบบเดิมที่มีอยู่แล้วและประหยัดทรัพยากรของเซิร์ฟเวอร์

3) เพื่ออำนวยความสะดวกให้พนักงานที่อยู่ในทีมพัฒนาซอฟต์แวร์ ที่มีความต้องการติดตามข้อมูลและสถานะของผลิตภัณฑ์ที่ติดตั้งบนเครื่องลูกค้า

**1.3 ขอบเขตของงานวิจัย**

1) โปรแกรมสามารถจำแนกผลิตภัณฑ์ตามที่ผู้ใช้ต้องการได้อย่างถูกต้อง

2) โปรแกรมสามารถจำแนกสิทธ์การได้รับอนุญาตของผู้ใช้แต่ละคน ในการเข้าควบคุม

แต่ละผลิตภัณฑ์ได้อย่างถูกต้อง

3) ผู้ใช้สามารถสร้างกลุ่มเพื่อแยกกลุ่มของลูกค้าได้ โดยกลุ่มที่สร้างจะไม่ซ้ำซ้อนกับกลุ่มของผลิตภัณฑ์อื่นๆ

4) ผู้ใช้งานที่มีสิทธ์เป็นผู้ดูแล สามารถกำหนดสิทธิ์ให้กับผู้ใช้รายอื่นได้

5) ผู้ใช้งานที่มีสิทธ์เป็นผู้ดูแล สามารถ เพิ่ม แก้ไข ลบ รายละเอียดของรุ่นและส่วนเสริมของผลิตภัณฑ์ได้

* 1. **วิธีการดำเนินการโครงงาน**

1) สอบถามความต้องการของผู้ใช้งานระบบ และวิธีใช้งานระบบ

2) ทดลองใช้งานระบบ เพื่อให้มีความเข้าใจมากขึ้น

3) ทำการแก้ไขและเพิ่มฟังก์ชันการใช้งานให้ตรงกับความต้องการของผู้ใช้งาน

4) ทดสอบการใช้งาน หากเกิดข้อผิดพลาดขึ้นจะต้องทำการแก้ไข และทดสอบการใช้งาน จนกว่าจะไม่มีข้อผิดพลาดเกิดขึ้น

5) อัพโหลดระบบขึ้นเซิร์ฟเวอร์ เพื่อให้ผู้ต้องการใช้งาน

* 1. **ประโยชน์ที่คาดว่าจะได้รับ**

1) สามารถทำให้พนักงานควบคุมจัดการผลิตภัณฑ์ FXT และ MCA ได้ง่ายยิ่งขึ้น

2) อำนวยความสะดวกให้พนักงานสามารถให้บริการลูกค้าได้เร็วขึ้น และมีประสิทธิภาพเพิ่มมากขึ้น เพราะเห็นข้อมูลทั้งหมดในระบบเดียว

3) องค์กรสามารถประหยัดต้นทุน และลดการใช้ทรัพยากรลงได้ เพราะใช้ระบบเดียวกันทั้งหมดในการควบคุม โดยไม่ต้องสร้างระบบใหม่