**บทที่ 1**

**บทนำ**

## ความเป็นมาและความสำคัญ

บริษัทรอยเตอร์ส ซอฟต์แวร์ (ประเทศไทย) จากัด (มหาชน) จัดทำธุรกิจการบริการเผยแพร่ข้อมูลสารสนเทศหรือข้อมูลที่ได้รับการวิเคราะห์และประมวลผลแล้วแก่สาธารณะ โดยมีการแบ่งข้อมูลไว้ทั้งหมด 4 ประเภท ได้แก่

1. ข่าวและการศึกษา (Intellectual Property and Science)

2. กฎหมาย (Legal)

3. ภาษีและบัญชี (Tax and Accounting)

4. การเงินและความเสี่ยง (Finance and Risk)

อันเป็นข้อมูลเกี่ยวกับการลงทุนและการตลาด ซึ่งบริษัท รอยเตอร์ซอฟแวร์ (ประเทศไทย) จำกัด จะทำหน้าที่พัฒนาซอฟท์แวร์สำหรับรองรับข้อมูลทางด้านนี้ วิเคราะห์ ประมวลผล และแสดงผลลัพธ์แก่ลูกค้าในรูปแบบต่างๆผ่านทางหลากหลายโปรแกรม อาทิเช่น โปรแกรมทอมสัน รอยเตอร์ ไอคอน (Thomson Reuters Eikon) โปรแกรมเอฟเอ็กซ์ เทรดดิ้ง (Thomson Reuters FX Trading) และโปรแกรมเอ็มซีเอ (Thomson Reuters MCA) เป็นต้น ซึ่งในแต่ละโปรแกรมจะได้รับการปรับปรุงรุ่นของโปรแกรมให้มีประสิทธิภาพและลดความผิดพลาดอยู่เสมอ อีกทั้งยังมีส่วนเสริมที่ผู้ใช้ในแต่ละพื้นที่สามารถเลือกติดตั้งได้ด้วยตนเอง จึงทำให้มีโปรแกรมเดสก์ท็อปดีพลอยเมนท์ที่คอยคุมการให้ปรับปรุงเวอร์ชันและส่วนเสริม โดยที่โปรแกรมนี้ในปัจจุบันจะควบคุมเฉพาะโปรแกรมไอคอนเพียงโปรแกรมเดียวเท่านั้น จึงทำให้โปรแกรมอื่นๆ มีความลำบากในการควบคุมรุ่นและส่วนเสริมอยู่ จึงได้เกิดการพัฒนาโปรแกรมเดสก์ท็อปดีพลอยเมนท์เพิ่มเติมเพื่อให้รองรับกับผลิตภัณฑ์ใหม่ๆ ของบริษัทได้มากขึ้น

* 1. **วัตถุประสงค์ของโครงงาน**
     1. เพื่อเพิ่มความเร็วในการกำหนดรุ่นและส่วนเสริมของผลิตภัณฑ์ FXT และ MCA
     2. เพื่อป้องกันความสับสนในการกำหนดรุ่นและส่วนเสริมของผลิตภัณฑ์
     3. เพื่อให้ครอบคลุมผลิตภัณฑ์ FXT และ MCA รวมไปถึงผลิตภัณฑ์อื่นๆในอนาคต
     4. เพื่อให้พนักงานสามารถดูข้อมูลของลูกค้าแยกตามผลิตภัณฑ์ได้

**1.3 ขอบเขตของโครงงาน**

1.3.1) โปรแกรมสามารถจำแนกผลิตภัณฑ์ตามที่ผู้ใช้ต้องการได้อย่างถูกต้อง

1.3.2) โปรแกรมสามารถตรวจสอบการได้รับอนุญาตของผู้ใช้แต่ละคน ในการเข้าถึง

ผลิตภัณฑ์ได้อย่างถูกต้อง

1.3.3) โปรแกรมสามารถสร้างกลุ่มเพื่อแยกผู้ใช้ได้ โดยกลุ่มที่สร้างใช้ได้ในผลิตภัณฑ์นั้น

เท่านั้น

1.3.4) ผู้ที่ใช้โปรแกรมในตำแหน่ง Admin สามารถกำหนดตำแหน่งให้กับผู้ใช้รายอื่นได้

1.3.5) ผู้ที่ใช้โปรแกรมในตำแหน่ง Admin สามารถ เพิ่ม แก้ไข ปรับปรุง รายละเอียดของ

รุ่นและส่วนเสริมของผลิตภัณฑ์ได้

* 1. **วิธีการดำเนินการโครงงาน**

1.4.1) สอบถามความต้องการของผู้ใช้งานระบบ และวิธีใช้งานระบบ

1.4.2) ทดลองใช้งานระบบ เพื่อให้มีความเข้าใจมากขึ้น

1.4.3) ทำการแก้ไขและเพิ่มฟังก์ชันการใช้งานโปรแกรมให้ตรงกับความต้องการของผู้ใช้งาน

1.4.4) ทดสอบการใช้งานโปรแกรม หากเกิดข้อผิดพลาดขึ้นจะต้องทำการแก้ไข และทดสอบการใช้งานโปรแกรมอีกครั้ง

1.4.5) ส่งมอบโปรแกรมให้แก่ผู้ใช้งาน และอัพโหลดขึ้นเซิร์ฟเวอร์

* 1. **ประโยชน์ที่คาดว่าจะได้รับ**

ประโยชน์ที่คาดว่าจะได้รับ สามารถจำแนกออกเป็น 2 ส่วน คือ

1.3.1) ประโยชน์ต่อตนเอง

1) ได้เรียนรู้เกี่ยวกับภาษา C# และการใช้งานโปรแกรม Visual Studio

2) ได้เรียนรู้เกี่ยวกับสถาปัตยกรรม Windows Communication

Foundation (WCF)

3) ได้เรียนรู้เทคโนโลยีต่างๆ ที่ใช้ในการสร้างเว็บไซต์

4) ได้เรียนรู้การพัฒนาซอฟท์แวร์อย่างมีระบบ และการทำงานเป็นทีม

5) ได้ประสบการณ์ในการทำงานจริง และทราบถึงข้อเสียของตนเอง

1.3.2) ประโยชน์ต่อองค์กร

1) สามารถจัดการรุ่นและส่วนเสริมของผลิตภัณฑ์ FXT และ MCA ได้เช่นเดียวกับ

ผลิตภัณฑ์ Eikon

2) สามารถกำหนดประเภทของผู้เข้าใช้งานโปรแกรม เช่น Admin, Write Access, Read only เป็นต้น โดยตำแหน่งที่กำหนดในผลิตภัณฑ์หนึ่ง จะไม่เกี่ยวข้องกับผลิตภัณฑ์ที่เหลือ